CELEX: 32010L0079
Language: sl
Date: 2010-11-19 00:00:00
Title: Direktiva Komisije 2010/79/EU z dne 19. novembra 2010 o prilagoditvi Priloge III k Direktivi 2004/42/ES Evropskega parlamenta in Sveta o omejevanju emisij hlapnih organskih spojin tehničnemu napredku

20.11.2010   
            
            
               SL
            
            
               Uradni list Evropske unije
            
            
               L 304/18
            
         DIREKTIVA KOMISIJE 2010/79/EU
   z dne 19. novembra 2010
   o prilagoditvi Priloge III k Direktivi 2004/42/ES Evropskega parlamenta in Sveta o omejevanju emisij hlapnih organskih spojin tehničnemu napredku
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2004/42/ES Evropskega parlamenta in Sveta z dne 21. aprila 2004 o omejevanju emisij hlapnih organskih spojin zaradi uporabe organskih topil v nekaterih barvah in lakih in proizvodih za ličenje vozil ter o spremembi Direktive 1999/13/ES (1), in zlasti člena 11 Direktive,
   ob upoštevanju naslednjega:
   
               (1)
            
            
               Analitične metode, določene v Prilogi III k Direktivi 2004/42/ES, bi bilo treba uporabiti pri določanju, ali so izdelki iz Priloge I k Direktivi v skladu z mejnimi vrednostmi za največjo dovoljeno vsebnost hlapnih organskih spojin (v nadaljnjem besedilu: HOS), določenimi v Prilogi II k Direktivi. Te metode bi bilo treba prilagoditi tehničnemu napredku.
            
         
               (2)
            
            
               Mednarodna organizacija za standardizacijo je leta 2006 revidirala metodo ISO 11890-2 in nova različica bi morala biti vključena v Prilogo III k Direktivi 2004/42/ES.
            
         
               (3)
            
            
               Metoda ISO 11890-2 navaja, da je, kadar reaktivna razredčila niso del formule izdelka in kadar vsebnost HOS znaša najmanj 15 % glede na maso, sprejemljiva alternativna možnost metoda ISO 11890-1, ki je preprostejša in cenejša. Zato bi morala biti ta metoda dovoljena z Direktivo 2004/42/ES, da se zmanjšajo stroški preizkušanja za države članice in gospodarske subjekte, na katere se nanaša navedena direktiva.
            
         
               (4)
            
            
               Direktivo 2004/42/ES bi bilo zato treba ustrezno spremeniti.
            
         
               (5)
            
            
               Ukrepi, predvideni s to direktivo, so v skladu z mnenjem odbora iz člena 12(3) Direktive 2004/42/ES –
            
         SPREJELA NASLEDNJO DIREKTIVO:
   Člen 1
   Priloga III k Direktivi 2004/42/ES se nadomesti s Prilogo k tej direktivi.
   Člen 2
   Prenos
   1.   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 10. junija 2012. Komisiji takoj sporočijo besedilo navedenih predpisov.
   Ko države članice sprejmejo navedene predpise, se ti sklicujejo na to direktivo ali pa se sklic nanjo navede ob njihovi uradni objavi. Način sklicevanja določijo države članice.
   2.   Države članice sporočijo Komisiji besedila glavnih predpisov nacionalne zakonodaje, ki jih sprejmejo na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 19. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 143, 30.4.2004, str. 87.
   
      PRILOGA
      
         
            „PRILOGA III
            
               METODE IZ ČLENA 3(1)
            
            Dovoljena metoda za izdelke z vsebnostjo HOS pod 15 % glede na maso, če reaktivna razredčila niso prisotna:
            
                        Parameter
                     
                     
                        Enota
                     
                     
                        Preskus
                     
                  
                        Metoda
                     
                     
                        Datum objave
                     
                  
                        Vsebnost HOS
                     
                     
                        g/l
                     
                     
                        ISO 11890-2
                     
                     
                        2006
                     
                  Dovoljene metode za izdelke z vsebnostjo HOS najmanj 15 % glede na maso, če reaktivna razredčila niso prisotna:
            
                        Parameter
                     
                     
                        Enota
                     
                     
                        Preskus
                     
                  
                        Metoda
                     
                     
                        Datum objave
                     
                  
                        Vsebnost HOS
                     
                     
                        g/l
                     
                     
                        ISO 11890-1
                     
                     
                        2007
                     
                  
                        Vsebnost HOS
                     
                     
                        g/l
                     
                     
                        ISO 11890-2
                     
                     
                        2006
                     
                  Dovoljena metoda za izdelke z vsebnostjo HOS, če so reaktivna razredčila prisotna:
            
                        Parameter
                     
                     
                        Enota
                     
                     
                        Preskus
                     
                  
                        Metoda
                     
                     
                        Datum objave
                     
                  
                        Vsebnost HOS
                     
                     
                        g/l
                     
                     
                        ASTMD 2369
                     
                     
                        2003“